Rustenburg-polisiestasie gesluit oor Covid-19-geval | Maroela Media
Rustenburg-polisiestasie gesluit oor Covid-19-geval
Die polisiestasie in Rustenburg in Noordwes is tydelik gesluit ná 'n beampte positief getoets het vir Covid-19.
"Rustenburg-polisiestasie is gesluit sodat dit ontsmet kan word," het brig. Sabata Mokwabone, woordvoerder van die polisie, gesê. "Die gemeenskapsdienssentrum sal in 'n mobiele eenheid buite die stasie beskikbaar wees."
Mokgwabone het gesê inwoners kan 082 496 9634 skakel.
Dit is die tweede polisiestasie in die Rustenburg-gebied wat vandeesweek gesluit is. Sun City-polisiestasie is vroeër gesluit ná 'n positiewe Covid-19-geval.
Die plaaslike munisipaliteit het Donderdag ook aangekondig die verkeersdepartement is tot verdere kennisgewing gesluit ná 'n werknemer positief getoets het. "Ná roetine-toetsing is een positiewe geval geïdentifiseer. Die betrokke werknemer ontvang ondersteuning deur die munisipaliteit se kantoor vir beroepsgesondheid en veiligheid," het woordvoerder David Magae gesê.
Die ANC-vroueliga in Noordwes het gesê hy sal die nasionale en provinsiale Covid-19-beheerraad versoek om Rustenburg en Matlosana weer op risikovlak 4 te plaas van die afsonderingsriglyne weens die toenemende gevalle van Covid-19 in die twee munisipaliteite.
Rustenburg word as die episentrum van Covid-19 in Noordwes beskou. Die provinsiale departement van gesondheid het vroeër vandeesmaand gesê meer as 3 miljoen persone is reeds deur 'n siftingsproses waarvan 2 635 verwys is vir toetsing.
koronavirus Noordwes Rustenburg SAPD
Duisende plakkershuise in Kaapse storms beskadig
Covid-19-statistieke: Meer as 35 000 het herstel
Nou hoekom sit hulle nie eerder die weskaap en ooskaap terug na level 4 toe nie. Daar is baie meer gevalle as in rustenburg. Gebruik bietjie julle verstand as julle het. Die land is klaar in n groot gemors deur die lockdown nou wil julle weer toemaak.